ระเบียบกระทรวงศึกษาธิการระเบียบกระทรวงศึกษาธิการว่าด้วยการกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคลพ.ศ. ๒๕๕๒ ตามที่คณะรัฐมนตรีได้มีมติเห็นชอบหลักเกณฑ์การจัดสรรเงินอุดหนุนให้แก่นักเรียนโรงเรียนเอกชนเพื่อให้การเบิกจ่ายเงินอุดหนุนนักเรียนเป็นรายบุคคลสำหรับนักเรียนในระดับก่อนประถมศึกษาระดับประถมศึกษา ระดับมัธยมศึกษา และรวมถึงระดับประกาศนียบัตรวิชาชีพอาศัยอำนาจตามความในมาตรา๑๓ (๔) และ (๖) แห่งพระราชบัญญัติโรงเรียนเอกชน พ.ศ. ๒๕๕๐ ประกอบกับมาตรา ๑๒แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รวมทั้งมติคณะรัฐมนตรี เมื่อวันที่ ๒๒ ตุลาคม ๒๕๓๙ วันที่ ๒๑ พฤศจิกายน ๒๕๔๙วันที่ ๑๖ มกราคม ๒๕๕๐ วันที่ ๒๖ มิถุนายน ๒๕๕๐ วันที่ ๒๕ มีนาคม ๒๕๕๑และพระราชบัญญัติงบประมาณรายจ่ายเพิ่มเติม ประจำปีงบประมาณ พ.ศ. ๒๕๕๒ ดังนั้นเพื่ออนุวัติให้เป็นไปตามบทบัญญัติของกฎหมาย คณะกรรมการส่งเสริมการศึกษาเอกชนในคราวประชุมครั้งที่ ๒/๒๕๕๒ วันที่ ๔ มีนาคม พ.ศ. ๒๕๕๒จึงได้ลงมติเห็นชอบกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคลไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยการกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคลพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศราชกิจจานุเบกษาเป็นต้นไปข้อ ๓[๒] การเบิกจ่ายเงินอุดหนุนรายบุคคลให้ใช้อัตราแนบท้ายระเบียบนี้ ตั้งแต่วันที่ ๑ ตุลาคม ๒๕๕๒ เป็นต้นไปข้อ ๔ในระเบียบนี้โรงเรียน หมายความว่า โรงเรียนเอกชนในระบบโดยไม่รวมถึงโรงเรียนนานาชาติโรงเรียนการกุศล หมายความว่าโรงเรียนเอกชนที่จัดตั้งโดยมีวัตถุประสงค์จัดการศึกษาเพื่อผู้ยากไร้โดยไม่เก็บค่าธรรมเนียมการศึกษาได้แก่ โรงเรียนเอกชนที่สำนักพระราชวังเป็นผู้รับใบอนุญาตโรงเรียนสงเคราะห์เด็กยากจนตามพระราชประสงค์โรงเรียนในพระบรมราชูปถัมภ์หรือพระราชูปถัมภ์ที่จัดการศึกษาเพื่อการกุศลโรงเรียนการกุศลของวัดในพระพุทธศาสนาและโรงเรียนการศึกษาพิเศษหรือการศึกษาสงเคราะห์หรือโรงเรียนประเภทอื่นที่คณะรัฐมนตรีเห็นสมควรให้ความอนุเคราะห์เป็นกรณีพิเศษและให้รวมถึงโรงเรียนเอกชนสอนศาสนาอิสลามควบคู่วิชาสามัญที่มีมูลนิธิหรือมัสยิดเป็นผู้รับใบอนุญาตที่มีวัตถุประสงค์ในการจัดการศึกษาเท่านั้นนักเรียน หมายความว่าผู้ที่โรงเรียนได้รับเข้าเรียนตามระเบียบที่กระทรวงศึกษาธิการกำหนดและตามที่ระบุไว้ในใบอนุญาตผู้รับใบอนุญาต หมายความว่าผู้รับใบอนุญาตหรือผู้ปฏิบัติหน้าที่แทนผู้รับใบอนุญาตเงินอุดหนุนรายบุคคล หมายความว่าเงินอุดหนุนทั่วไปที่รัฐจัดสรรงบประมาณให้เป็นค่าใช้จ่ายรายบุคคลแก่นักเรียนในโรงเรียนเอกชนที่จัดการศึกษาในระดับการศึกษาขั้นพื้นฐานคณะกรรมการบริหาร หมายความว่าคณะกรรมการบริหารของโรงเรียนสำนักงาน หมายความว่าสำนักบริหารงานคณะกรรมการส่งเสริมการศึกษาเอกชนสำนักงานเขตพื้นที่การศึกษา หมายความว่าสำนักงานเขตพื้นที่การศึกษาที่โรงเรียนตั้งอยู่ ยกเว้นกรุงเทพมหานครข้อ ๕การให้เงินอุดหนุนรายบุคคล ให้ดำเนินการดังต่อไปนี้(๑)ให้คำนวณจากจำนวนนักเรียนที่เรียนอยู่จริงของโรงเรียน ณ วันที่ ๑๐มิถุนายนของปีการศึกษาที่ขอเบิก ตามอัตราแนบท้ายระเบียบ ทั้งนี้ต้องไม่เกินความจุนักเรียนของโรงเรียนตามหลักสูตรและสาขาวิชาที่โรงเรียนได้รับอนุญาต(๒)นักเรียนที่มีสิทธิ์ได้รับเงินอุดหนุนรายบุคคลต้องเป็นนักเรียนที่เรียนอยู่ในโรงเรียนที่มีคุณสมบัติและไม่มีลักษณะต้องห้ามดังต่อไปนี้ก.เป็นโรงเรียนที่ได้รับอนุญาตให้เปิดสอนระดับก่อนประถมศึกษา ประถมศึกษามัธยมศึกษาตอนต้น มัธยมศึกษาตอนปลาย หรือประกาศนียบัตรวิชาชีพระดับใดระดับหนึ่งหรือหลายระดับรวมกันข.เป็นโรงเรียนการกุศลที่ไม่เก็บค่าธรรมเนียมการศึกษาจากนักเรียนค.เป็นโรงเรียนที่เก็บค่าธรรมเนียมการศึกษาเมื่อรวมกับเงินอุดหนุนรายบุคคลแล้วไม่เกินอัตราค่าใช้จ่ายรายบุคคลสำหรับนักเรียนภาครัฐในแต่ละระดับง.ไม่เป็นโรงเรียนที่ประกาศแจ้งให้ผู้ปกครองทราบว่านักเรียนที่เรียนในโรงเรียนนี้ไม่ได้รับเงินอุดหนุนรายบุคคล(๓)นักเรียนที่โรงเรียนจะนำมาคำนวณเงินอุดหนุนรายบุคคล ต้องมีคุณสมบัติ ดังต่อไปนี้ก.เป็นนักเรียนที่ได้ลงทะเบียนและเรียนอยู่จริงในชั้นเรียนที่โรงเรียนมีสิทธิ์ได้รับการอุดหนุนโดยถูกต้องและเป็นไปตามที่ระบุไว้ในใบอนุญาตหรือตราสาร แล้วแต่กรณีข.เป็นนักเรียนที่มาเรียนจริงสม่ำเสมอเป็นปกติโดยไม่ขาดเรียนติดต่อกันเกินกว่า ๑๕วัน โดยไม่มีเหตุผลอันสมควร เว้นแต่กรณีเจ็บป่วยจนต้องเข้ารักษาตัวในโรงพยาบาลหรือแพทย์ที่มีใบอนุญาตประกอบวิชาชีพเวชกรรมรับรองว่าต้องหยุดพักการเรียนค.เป็นนักเรียนที่ศึกษาอยู่ในระดับที่ได้รับการอุดหนุนรายบุคคลสำหรับนักเรียนชั้นอนุบาลปีที่ ๑ อายุของนักเรียนต้องไม่ต่ำกว่า ๓ปีบริบูรณ์ในวันที่ ๑๖ พฤษภาคม ของปีการศึกษาในภาคเรียนแรกง.กรณีนักเรียนพิการต้องมีสมุดประจำตัวคนพิการหรือเอกสารรับรองความพิการจากแพทย์ของสถานพยาบาลตามประกาศกระทรวงสาธารณสุขและให้โรงเรียนจัดทำแผนการจัดการศึกษาเฉพาะบุคคลข้อ ๖วิธีการขอรับเงินอุดหนุนรายบุคคลของโรงเรียน ให้ดำเนินการดังต่อไปนี้(๑)จัดทำคำร้องขอรับการอุดหนุนเป็นเงินอุดหนุนรายบุคคลตามแบบหรือโปรแกรมที่สำนักงานกำหนด(๒)ยื่นคำร้องขอรับเงินอุดหนุนพร้อมเอกสารและข้อมูลที่จำเป็นต้องใช้ในการขอรับเงินอุดหนุนตามข้อ๕ (๓) พร้อมสำเนาเอกสารจำนวน ๒ ชุด หรือข้อมูลเอกสารอิเล็กทรอนิกส์ กรณีโรงเรียนได้รับอนุญาตให้จัดส่งเอกสารอิเล็กทรอนิกส์สำหรับกรุงเทพมหานครให้ยื่นที่สำนักงานส่วนจังหวัดอื่นให้ยื่นที่สำนักงานเขตพื้นที่การศึกษาภายในวันที่ ๒๐ มิถุนายนของทุกปี(๓)ให้ส่งเอกสารหลักฐานหรือข้อมูลที่จำเป็นต้องใช้ในการขอรับการอุดหนุน ดังต่อไปนี้ก.แบบคำร้องขอรับเงินอุดหนุนรายบุคคล (อน. ๑) แบบรายงานจำนวนนักเรียนและครู (อน. ๒)พร้อมบัญชีรายชื่อนักเรียน (อน. ๓) เพื่อขอรับการอุดหนุน โดยให้สำรวจ ณ วันที่ ๑๐มิถุนายนของทุกปีข.แบบทะเบียนคุมนักเรียนพิการในโรงเรียนเอกชน กรณีที่โรงเรียนขอรับเงินอุดหนุนรายบุคคลนักเรียนพิการค.สำเนาใบอนุญาตจัดตั้งโรงเรียน ประกาศโรงเรียนเรื่องอัตราค่าธรรมเนียมการศึกษาและค่าธรรมเนียมอื่น และหลักฐานการอนุญาตตามกฎหมายว่าด้วยโรงเรียนเอกชนง.รายงานการประชุมคณะกรรมการบริหารซึ่งให้ความเห็นชอบจำนวนนักเรียนที่ขอรับเงินอุดหนุนรายบุคคล งบรายได้และค่าใช้จ่ายงบดุล ของปีการศึกษาที่ผ่านมาข้อ ๗วิธีการขอรับการอุดหนุนเป็นเงินอุดหนุนรายบุคคลของสำนักงานเขตพื้นที่การศึกษาให้ดำเนินการดังต่อไปนี้(๑)ตรวจสอบคำร้องขอรับเงินอุดหนุนรายบุคคลและเอกสารประกอบตามข้อ ๕ (๒) และ (๓)พร้อมข้อมูลของโรงเรียนด้วยโปรแกรมที่สำนักงานกำหนด(๒)ตรวจสอบและรวบรวมข้อมูลนักเรียนตาม (๑) ของทุกโรงเรียนหากถูกต้องให้จัดทำแบบสรุปจำนวนนักเรียนของโรงเรียนที่มีสิทธิ์รับการอุดหนุนเป็นเงินอุดหนุนรายบุคคลโดยแยกประเภทเงินอุดหนุนพร้อมสำเนาเลขที่บัญชีธนาคารกรุงไทย จำกัด (มหาชน) ของสำนักงานเขตพื้นที่การศึกษาโดยให้ส่งถึงสำนักงานภายในวันที่ ๑๐ กรกฎาคมของทุกปีข้อ ๘วิธีการขอรับเงินอุดหนุนรายบุคคลของสำนักงาน ให้ดำเนินการดังต่อไปนี้(๑)ตรวจสอบคำร้องขอรับเงินอุดหนุนรายบุคคลและเอกสารประกอบตามข้อ ๕ (๒) และ (๓)พร้อมข้อมูลของโรงเรียนด้วยโปรแกรมที่สำนักงานกำหนด(๒)ตรวจสอบและรวบรวมข้อมูลนักเรียนตาม (๑) ของทุกโรงเรียนหากถูกต้องให้จัดทำแบบสรุปจำนวนนักเรียนของโรงเรียนที่มีสิทธิ์รับการอุดหนุนเป็นเงินอุดหนุนรายบุคคลโดยแยกประเภทเงินอุดหนุนทั้งกรุงเทพมหานครและจังหวัดอื่น เพื่อเสนอขออนุมัติข้อ ๙วิธีการขอเบิกจ่ายเงินอุดหนุนรายบุคคลของโรงเรียน ให้ดำเนินการดังต่อไปนี้(๑)จัดทำใบสำคัญรับเงินอุดหนุนรายบุคคล (อน. ๔) ประจำเดือนจำนวน ๒ ชุดให้โรงเรียนเก็บไว้ ๑ ชุด โดยมีเอกสารประกอบ ดังต่อไปนี้ก.บัญชีรายชื่อนักเรียนที่ขอรับเงินอุดหนุนรายบุคคล กรณีโรงเรียนรับนักเรียนเข้าเรียนเพิ่มเติมของเดือนที่ผ่านมา(อน. ๕)ข.บัญชีรายชื่อนักเรียนที่โรงเรียนจำหน่าย ลาออก พักการเรียน ของเดือนที่ผ่านมา (อน.๖)ค.บัญชีการจ่ายเงินเดือนครูและการหักเงินสมทบกองทุนสงเคราะห์ที่เรียงตามระดับการศึกษาสำหรับกรุงเทพมหานคร จำนวน ๓ ชุด ส่วนจังหวัดอื่น จำนวน ๔ ชุดนำไปประทับตราที่ธนาคารกรุงไทย จำกัด (มหาชน) พร้อมแบบ วส.๐๐๐๑หรือตามแบบที่สำนักงานกำหนด(๒)โรงเรียนจัดส่งเอกสารตาม (๑) ภายในวันที่ ๓ ของเดือนที่เบิกที่สำนักงานสำหรับกรุงเทพมหานคร หรือที่สำนักงานเขตพื้นที่การศึกษา แล้วแต่กรณีข้อ ๑๐วิธีการขอเบิกจ่ายเงินอุดหนุนรายบุคคลของสำนักงานเขตพื้นที่การศึกษาให้ดำเนินการดังต่อไปนี้(๑)ตรวจสอบจำนวนนักเรียนปกติ นักเรียนพิการ ทั้งประจำและไปกลับจำนวนเงินอุดหนุนรายบุคคลและเงินสะสมส่วนของครูและเงินสมทบส่วนของผู้รับใบอนุญาตที่ต้องนำส่งสำนักงานกองทุนสงเคราะห์และตรวจสอบจำนวนเงินคงเหลือให้ถูกต้อง(๒)สรุปยอดจำนวนโรงเรียนและจำนวนเงินอุดหนุนรายบุคคลที่ขอเบิกจ่ายและขออนุมัติเบิกจ่ายเงินอุดหนุนประจำเดือน แล้วให้นำส่งสำนักงาน ภายในวันที่ ๑๐ของเดือน เพื่อสำนักงานจะดำเนินการเบิกจ่ายและโอนเงินเข้าบัญชีสำนักงานเขตพื้นที่การศึกษา(๓)เมื่อโรงเรียนดำเนินการตามข้อ ๙ ได้ถูกต้องครบถ้วนแล้วให้โอนเงินอุดหนุนรายบุคคลเข้าบัญชีโรงเรียนภายใน ๕ วันทำการนับแต่วันที่ได้รับการโอนเงินเข้าบัญชีจากสำนักงานข้อ ๑๑วิธีการขอเบิกจ่ายเงินอุดหนุนรายบุคคลของสำนักงาน ให้ดำเนินการดังต่อไปนี้(๑)ตรวจสอบจำนวนนักเรียนปกติ นักเรียนพิการ ทั้งประจำและไปกลับจำนวนเงินอุดหนุนรายบุคคลและเงินสะสมส่วนของครูและเงินสมทบส่วนของผู้รับใบอนุญาตที่ต้องนำส่งสำนักงานกองทุนสงเคราะห์และตรวจสอบจำนวนเงินคงเหลือให้ถูกต้อง(๒)สรุปยอดจำนวนโรงเรียนและจำนวนเงินอุดหนุนรายบุคคลที่ขอเบิกจ่ายและขออนุมัติเบิกจ่ายเงินอุดหนุนประจำเดือน ในกรุงเทพมหานคร และจังหวัดอื่นเพื่อดำเนินการเบิกจ่ายและโอนเงินเข้าบัญชีโรงเรียนหรือสำนักงานเขตพื้นที่การศึกษาแล้วแต่กรณี(๓)ขออนุมัติเบิกจ่ายเงินอุดหนุนรายบุคคลประจำเดือนสรุปยอดจำนวนโรงเรียนและจำนวนเงินอุดหนุนรายบุคคล ภายในวันที่ ๑๐ ของทุกเดือนเพื่อดำเนินการเบิกจ่ายและโอนเงินเข้าบัญชีสำนักงานเขตพื้นที่การศึกษา(๔)เมื่อโรงเรียนดำเนินการตามข้อ ๙ ได้ถูกต้องครบถ้วนแล้วให้โอนเงินอุดหนุนรายบุคคลเข้าบัญชีโรงเรียนในกรุงเทพมหานคร ภายใน ๕ วันทำการนับแต่วันที่ได้รับการอนุมัติจ่ายเงินอุดหนุนรายบุคคลจากกรมบัญชีกลางและวันที่ได้รับโอนเงินเข้าบัญชีธนาคารของสำนักงานข้อ ๑๒เงื่อนไขการรับเงินอุดหนุนรายบุคคลตามระเบียบนี้ มีดังต่อไปนี้(๑)นักเรียนต้องมาเรียนตามหลักสูตรและเวลาเปิดที่โรงเรียนได้รับอนุญาตให้เปิดทำการสอนและมาเรียนทุกวันเป็นประจำสม่ำเสมอตามกฎกระทรวงระเบียบ และแนวปฏิบัติที่เกี่ยวข้อง(๒)การรับนักเรียนเข้าเรียนโรงเรียนต้องดำเนินการรับนักเรียนเข้าเรียนในโรงเรียนให้ถูกต้องตามระเบียบและจัดเก็บเอกสารไว้ให้เป็นปัจจุบันพร้อมให้ตรวจสอบได้ ทั้งนี้กรณีที่จัดเก็บเอกสารเป็นระบบอิเล็กทรอนิกส์โรงเรียนต้องจัดเก็บเอกสารต้นฉบับไว้เพื่อการตรวจสอบด้วย(๓)ในกรณีที่โรงเรียนไม่ยื่นคำร้องขอรับเงินอุดหนุนรายบุคคลภายในระยะเวลาที่สำนักงานกำหนดให้ถือว่าโรงเรียนไม่ประสงค์จะขอรับเงินอุดหนุนรายบุคคลสำหรับนักเรียนของโรงเรียนนั้นโดยห้ามเรียกเก็บเงินค่าธรรมเนียมการศึกษาในส่วนที่โรงเรียนไม่ได้ดำเนินการเบิกจ่ายเงินอุดหนุนรายบุคคลตามระเบียบนี้และห้ามจำหน่ายนักเรียนผู้นั้นออกจากโรงเรียนด้วยเหตุดังกล่าว(๔)ในกรณีที่โรงเรียนมีการเปลี่ยนแปลงวัตถุประสงค์ในตราสารเป็นโรงเรียนการกุศลภายหลังวันที่๑๐ มิถุนายนของปีการศึกษาให้โรงเรียนได้รับเงินอุดหนุนรายบุคคลในอัตราเงินอุดหนุนรายบุคคลโรงเรียนการกุศลในปีการศึกษาถัดไป(๕)โรงเรียนที่ได้รับเงินอุดหนุนรายบุคคลต้องดำเนินกิจการโรงเรียนให้เป็นไปตามกฎหมายระเบียบ คำสั่ง ประกาศและนโยบายของทางราชการและต้องนำเงินอุดหนุนรายบุคคลที่ได้รับไปจ่ายเป็นเงินเดือนครูไม่ต่ำกว่าวุฒิที่ทางราชการกำหนดและตามประกาศกระทรวงแรงงานเรื่อง อัตราค่าจ้างขั้นต่ำและนำเงินที่เหลือให้นำไปใช้จ่ายเป็นค่าพัฒนาสื่อการเรียนการสอนและครุภัณฑ์พัฒนาอาคารสถานที่และการดำเนินกิจการของโรงเรียน(๖)โรงเรียนต้องทำบัญชีการเงินและบัญชีอื่นให้ถูกต้องครบถ้วน และเป็นปัจจุบัน(๗)โรงเรียนต้องจ่ายเงินเดือนครูโดยผ่านระบบธนาคารเป็นรายบุคคลทุกเดือนและเก็บไว้เป็นหลักฐานพร้อมให้เจ้าหน้าที่ตรวจสอบ (E- Document)(๘)โรงเรียนต้องเก็บค่าธรรมเนียมการศึกษาและค่าธรรมเนียมอื่นตามประกาศของโรงเรียนและนโยบายของกระทรวงศึกษาธิการ(๙)โรงเรียนต้องบรรจุครูให้เพียงพอต่อการจัดการเรียนการสอนในระดับที่เปิดสอนโดยให้มีครูประจำชั้นครบทุกชั้นที่เปิดทำการสอน(๑๐)เมื่อนักเรียนพ้นสภาพจากการเป็นนักเรียนโรงเรียนต้องแจ้งผู้อนุญาตภายในสิ้นเดือนและให้จ่ายเงินอุดหนุนรายบุคคลแก่โรงเรียนนั้นจนถึงสิ้นเดือน(๑๑)การจ่ายเงินอุดหนุนรายบุคคลในเดือนเมษายนและพฤษภาคมให้จ่ายตามจำนวนนักเรียนที่เรียนอยู่จริงในเดือนมีนาคมและในเดือนตุลาคมให้จ่ายตามจำนวนนักเรียนที่เรียนอยู่จริงในเดือนกันยายน(๑๒)กรณีที่มีนักเรียนเข้าเรียนในโรงเรียนระหว่างเดือนในแต่ละภาคเรียนให้เบิกเงินอุดหนุนรายบุคคลได้สำหรับนักเรียนผู้นั้นในเดือนถัดไปข้อ ๑๓การกำกับดูแลให้ดำเนินการ ดังต่อไปนี้(๑)ให้สำนักงานและสำนักงานเขตพื้นที่การศึกษาดำเนินการตรวจติดตามและประเมินผลการใช้จ่ายเงินอุดหนุนตามระเบียบ(๒)ในกรณีที่ตรวจพบว่าโรงเรียนมีการเบิกเงินอุดหนุนผิดพลาดหรือโดยไม่มีสิทธิ์ให้ผู้อนุญาตเรียกเงินคืนจากโรงเรียนพร้อมดอกเบี้ยในอัตราร้อยละ๗.๕ ต่อปีของจำนวนเงินที่เบิกโดยผิดพลาดหรือโดยไม่มีสิทธิ์ นับแต่วันที่เบิกจ่ายจนถึงวันที่ชำระเสร็จสิ้น(๓)เมื่อปรากฏว่าโรงเรียนดำเนินการเกี่ยวกับขอรับเงินอุดหนุนรายบุคคลตามระเบียบนี้โดยทุจริตให้ผู้อนุญาตดำเนินการเรียกเงินคืนพร้อมดอกเบี้ยตาม (๒)และอาจดำเนินการทางคดีตามกฎหมายที่เกี่ยวข้องแก่ผู้กระทำความผิดข้อ ๑๔ให้เลขาธิการคณะกรรมการส่งเสริมการศึกษาเอกชนรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๓มีนาคม พ.ศ. ๒๕๕๒จุรินทร์ ลักษณวิศิษฏ์รัฐมนตรีว่าการกระทรวงศึกษาธิการ[เอกสารแนบท้าย]๑. ตารางอัตราเงินอุดหนุนรายบุคคลแนบท้ายระเบียบกระทรวงศึกษาธิการว่าด้วยการกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคลพ.ศ. ๒๕๕๒[๓](ดูข้อมูลจากภาพกฎหมาย)ระเบียบกระทรวงศึกษาธิการว่าด้วยการกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคล(ฉบับที่ ๒) พ.ศ. ๒๕๕๓[๔]ปริยานุช/ผู้จัดทำ๓๐ มีนาคม ๒๕๕๒ณัฐพร/ผู้ปรับปรุง๒๗ ธันวาคม ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๔๐ ง/หน้า ๑/๑๗ มีนาคม ๒๕๕๒[๒] ข้อ ๓แก้ไขเพิ่มเติมโดยระเบียบกระทรวงศึกษาธิการ ว่าด้วยการกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคล(ฉบับที่ ๒) พ.ศ. ๒๕๕๓[๓]ตารางอัตราเงินอุดหนุนรายบุคคล แก้ไขเพิ่มเติมโดยระเบียบกระทรวงศึกษาธิการว่าด้วยการกำหนดมาตรการช่วยเหลือนักเรียนในโรงเรียนเอกชนเป็นเงินอุดหนุนรายบุคคล(ฉบับที่ ๒) พ.ศ. ๒๕๕๓[๔] ราชกิจจานุเบกษาเล่ม ๑๒๗/ตอนพิเศษ ๔๖ ง/หน้า ๑/๙ เมษายน ๒๕๕๓